大曆年浙東聯唱集 徵鏡湖故事
作者：浙東衆詩人
朝代：唐

paragraphs: 將尋[煉]（練）（從《緯略》卷十改，《剡溪》卷六作「鍊」）藥井，更逐賣樵風。
（允初。
《剡溪》誤作「凡初」）刻石秦（《剡溪》作「泰」）山上，探書禹穴中。
（呂渭）溪邊尋五老，橋上覓雙童。
（嚴維）梅市西陵近，蘭亭上道通。
（謝良弼）雷門驚鶴去，射的驗年豐。
（賈肅）古寺思王令，孤潭憶謝公。
（鄭槩）帆開巖上石，劍出浦間銅。
（庾騤）興裏還尋戴，東山更向東。
（裴晃。
《歷代詩話》本《韻語陽秋》卷五引作「裴勉」，《類編》本作「裴冕」，均誤。
影宋本《韻語陽秋》及《剡錄》均作「裴晃」，不誤。
）。